Λάρνακα, 05/11/2024

**H Lidl Κύπρου ξεχώρισε στα φετινά Cyprus HR Awards κατακτώντας 10 σημαντικές βραβεύσεις**

**Για άλλη μία χρονιά η εταιρεία απέδειξε έμπρακτα ότι επενδύει στον Άνθρωπο και το Μέλλον.**

Η **Lidl Κύπρου** επιβεβαιώνει συνεχώς ότι οι άνθρωποί της βρίσκονται στο επίκεντρο της εταιρικής της στρατηγικής, οι οποίοι αποτελούν την κινητήριο δύναμη πίσω από κάθε επιτυχία της. Έτσι και φέτος, η εταιρεία ξεχώρισε στα **Cyprus HR Awards**, τα οποία αναδεικνύουν τις καινοτόμες πολιτικές και δράσεις του τομέα διαχείρισης Ανθρώπινου Δυναμικού που υλοποιούνται από τις επιχειρήσεις για τους εργαζόμενού τους. Στο πλαίσιο αυτό, η Lidl Κύπρου κατάφερε να αποσπάσει συνολικά **10 διακρίσεις**, οι οποίες αποτελούν μία **έμπρακτη αναγνώριση των καινοτόμων δράσεών**, οι οποίες διαμορφώνουν το μέλλον των εργασιακών σχέσεων, προσφέροντας ένα βιώσιμο, δίκαιο και ισότιμο εργασιακό περιβάλλον για όλους.

Πιστή στις αρχές της γύρω από τον σεβασμό, τη συμπερίληψη και την ομαδικότητα απέσπασε πολλαπλά βραβεία για τις πρωτοβουλίες και δράσεις της. Πιο συγκεκριμένα:

* **Gold βραβείο** στην κατηγορία **“Excellence in Leadership Development”** για το εκπαιδευτικό κέντρο που φροντίζει την καλύτερη ένταξη των υπεύθυνων βάρδιας των καταστημάτων της.
* **Gold βραβείο** στην κατηγορία **“Most Effective Recruitment Strategy/Initiative”** για τη στρατηγική recruiting.
* **Gold βραβείο** στην κατηγορία **“Best Workplace DEI (Diversity, Equity, and Inclusion) Strategy/Initiative”**, για το πρόγραμμα «Μαγειρεύουμε Μαζι - ΓιΝΩΜΑστε Ένα», που μέσα από την μαγειρική έρχεται να ενώσει διαφορετικές γεύσεις, διαφορετικές κουλτούρες και πάνω από 25 εθνικότητες με βάση τα παραδοσιακά προϊόντα Νώμα.
* **Gold βραβείο** στην κατηγορία **“Βest Employee Engagement Strategy / Initiative”**, για το πρόγραμμα «Μαγειρεύουμε Μαζι - ΓιΝΩΜΑστε Ένα», που μέσα από την μαγειρική έρχεται να ενώσει διαφορετικές γεύσεις, διαφορετικές κουλτούρες και πάνω από 25 εθνικότητες με βάση τα παραδοσιακά προϊόντα Νώμα.
* **Gold βραβείο** στην κατηγορία **“Best Employer Branding”** για την ανάδειξη του #teamLidl και το φιλικό περιβάλλον εργασίας της.
* **Silver βραβείο** στην κατηγορία **“Best Team Building Program”** για το πρόγραμμα «Μαγειρεύουμε Μαζι - ΓιΝΩΜΑστε Ένα».
* **Silver βραβείο** στην κατηγορία **“HR corporate Event of the Year”** για το πρόγραμμα «Μαγειρεύουμε Μαζι - ΓιΝΩΜΑστε Ένα».
* **Silver βραβείο** στην κατηγορία **“Best Workplace DEI (Diversity, Equity, and Inclusion) Strategy/Initiative”** για το διαπολιτισμικό της περιβάλλον και τις δράσεις της συμπερίληψης ανθρώπων από 25 διαφορετικές εθνικότητες.
* **Silver βραβείο** στην κατηγορία **“Most Innovative use of Technology in HR”** για το «New way of work @teamLidl», ένα σύνολο ευέλικτων και καινοτόμων μορφών εργασίας, όπως το υβριδικό μοντέλο εργασίας, η χρήση νέων τεχνολογιών και συστημάτων, η υποστήριξη και εκπαίδευση των ανθρώπων της στις νέες μορφές εργασίας.
* **Bronze βραβείο** στην κατηγορία **“Best CSR Initiative, with employees’ involvement”** για την πρωτοβουλία «Καθαρισμός του Γραμμικού Πάρκου Λευκωσίας με την συμβολή του #teamLidl».

Ο **Βασίλης Λαγογιάννης, Γενικός Διευθυντής Lidl Κύπρου** δήλωσε:

*«Είμαστε υπερήφανοι που οι προσπάθειές μας αναγνωρίζονται σε έναν τόσο σημαντικό θεσμό όπως τα Cyprus HR Awards. Η δέσμευσή μας να τοποθετούμε τους ανθρώπους μας στο επίκεντρο δεν είναι απλά μία αξία, αλλά μία καθημερινή πρακτική που διαμορφώνει τον τρόπο με τον οποίο λειτουργούμε. Αυτά τα βραβεία είναι η επιβεβαίωση ότι κινούμαστε προς τη σωστή κατεύθυνση, δημιουργώντας το εργασιακό μέλλον που θέλουμε για τους ανθρώπους μας και την κοινωνία γενικότερα. Συνεχίζουμε με αισιοδοξία και ακόμα μεγαλύτερη όρεξη για εξέλιξη της ομάδας μας».*

Οι βραβεύσεις της Lidl Κύπρου στα Cyprus HR Awards **ενισχύουν τη δέσμευσή της για συνεχή καινοτομία**, ενώ ταυτόχρονα την τοποθετούν ανάμεσα στις **κορυφαίες εταιρείες** που προωθούν υπεύθυνες και βιώσιμες πρακτικές διαχείρισης ανθρώπινου δυναμικού στην Κύπρο.

Μάθετε περισσότερα και δείτε τις διαθέσιμες θέσεις μας στο [Lidl Κύπρου - Όλα όσα είμαστε, χάρη σε σένα.](https://team.lidl.com.cy/)

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**twitter.com/Lidl\_Cyprus\_**](https://twitter.com/Lidl_Cyprus_)

[**linkedin.com/company/lidl-cyprus**](https://www.linkedin.com/company/lidl-cyprus)